Le fa re ka tswa re akanyeditse dithulaganyo tsa rona sentle go le kana kang e bile re na le keletso e e nonofileng ya go di fitlhelela, go na le mekgele mengwe e re ka se kang ra e fitlhelela. Morutwa Johane Mareko o tshwanetse a bo a ile a kgobega marapo thata fa moaposetoloi Paulo a ne a sa batle go tsamaya le ene fa a ne a tsaya loeto lwa gagwe la bobedi lwa borongwa! (Ditiro 15:37-40) Mareko o ne a tshwanelwa ke go ithuta sengwe mo go seno mme a fetole mokgele wa gagwe gore e nne wa go oketsa tirelo ya gagwe. Go bonala a ile a dira jalo. Moragonyana, Paulo o ne a bua Mareko sentle mme a tsalana thata le moaposetoloi Petere kwa Babelona. (2 Timotheo 4:11; 1 Petere 5:13) Gongwe tshiamelo e kgolo go di gaisa tsotlhe e a nnileng le yone e ne e le go kwala pego e e tlhotlheleditsweng ka botshelo le bodiredi jwa ga Jesu.